ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

...นายเซเว่น
...l...นพ.พฤฒิชัย ดำรงรัตน์ รมช.คลัง อารมณ์ไม่จอยที่ตกข่าวยึดทรัพย์ 4.63 หมื่นล้านบาท ของอดีตนายกรัฐมนตรี เพราะหลังคำพิพากษาผู้บริหารทั้งรัฐมนตรีและผู้บริหารของกระทรวงการคลังเดินหน้าให้ข่าวลุยยึดทรัพย์และฟ้องเรียกค่าเสียหายกันทุกวัน เหลือแต่ท่านนพ.พฤฒิชัยคนเดียวที่ยังไม่ได้ให้ข่าว งานนี้ทำเอาทีมพีอาร์ของรมช.คลัง โดนเล้งยกใหญ่เพราะถือว่าบกพร่องในหน้าที่อย่างรุนแรง
...l...ส่วนเรื่องการเข้าควบคุมกิจการบริษัท ฟินันซ่า ประกันชีวิต ที่หลายคนอยากให้ รมช.คลัง นพ.พฤฒิชัย เป็นข่าว ชี้แจงให้เป็นเรื่องเป็นราว ในฐานะที่กำกับดูแลสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ท่านรมช.กลับขอเก็บตัวเงียบ เพราะเรื่องนี้ร้อนเหลือเกิน
...l...กรณีฟินันซ่า ประกันชีวิต คปภ.ใช้มาตรฐานเดียวกับสหประกันชีวิตที่เคยถูกระงับการขยายธุรกิจ แต่สหประกันฯ มีลูกค้าน้อยกว่า ผลกระทบจึงอยู่ในวงจำกัด เพราะเน้นขายเฉพาะสหกรณ์เท่านั้น แต่กรณีฟินันซ่า คปภ.ค่อนข้างระมัดระวังมาก จะดำเนินการอะไรต้องชัดเจน เพราะเกี่ยวพันกับผู้บริโภคและนักลงทุนจำนวนมาก
...l...กรมธนารักษ์สั่งล้มประมูลผู้ออกแบบโครงการศูนย์ประชุมนานาชาติจังหวัดภูเก็ต ทั้งที่จะจรดปากเซ็นกับสถาบันเทคโนโลยีพระจอมเกล้าเจ้าคุณทหารลาดกระบังอยู่ไม่กี่วัน หลังจากโดนพิษหัวคิว 50 ล้านบาท น่าเห็นใจจริงๆ ได้งาน เงินก็ได้ไม่เต็ม พอมีข่าวไม่ดีทิ้งกันเอาตัวรอดดื้อๆ เลย
...l...แม้ว่าสถานการณ์การเมืองจะร้อนระอุ แต่ สถิตย์ ลิ่มพงศ์พันธุ์ ปลัดกระทรวงการคลัง ยังใจดีสู้เสือ มั่นใจเศรษฐกิจไทยไปโลด ไตรมาสแรกนี้ขยายไม่ต่ำกว่า 5.8% ต่อปี ทั้งปี 3.54.5% สบายๆ
...l...เพราะตัวเลขเศรษฐกิจที่ออกมามันโป๊ะเชะหมด ไม่ว่าจะเป็นยอดนักท่องเที่ยวเดือน ม.ค. สูงสุดในรอบหลายปี รายได้เกษตรกรสูงขึ้นถึง 14% ส่วนกำลังการผลิตภาคอุตสาหกรรมทะยานใกล้แตะ 70% อยู่รอมร่อ เหลือก็แต่ปัญหาการเมืองอย่างเดียว ถ้าแก้ไขได้ น่าจะทำให้จีดีพีปีนี้ปรอทแตก